

USHAURI NA UKOSOAJI KWA BUNGE MAALUM LINALOJADIRI MAPENDEKEZO YA RAIA YALIYOANDIKWA KATIKA RASMU YA PILI YA KATIBA MPYA YA JAMUHURI YA MUUNGANO YA TANZANIA.
UTANGULIZI:
Walaka maalumu kwa bunge maalumu linalopuuza maoni maalumu ya raia ya katiba mpya ya muungano wa Tanganyika na Zanzibar (Tanzania). 
Neno waheshimiwa ni kiunganishi cha upendo, watu wanaopendana wanaheshimiana, kwa misingi hiyo basi ,watu hao hawafikilii kudharauliana, kubezana, kukejeliana na kutukanana, sasa hawa wabunge, Dodoma wanaoitana waheshimiwa halafu wanatukanana  mbele ya macho na masikio ya raia wanaowasikiliza tuwaeleweje wabunge wetu hawa?.hii zana ya  kuheshimiana  iko wapi?  Kama si  wanafaki  chini ya  jua wabunge  wetu au niwakeleketwa wa aina yake chini ya chama cha mapinduzi CCM. Unawezaje kumheshimu mtu harafu ukamzarau na kumtukana?. Kuna maovu yanatendwa na watu  wengi bila wao kujitambua  kama wanashirikisha na kuwatendea wenzao dhuruma ya maovu ya dhambi.
Wakidhani ni haki yao kumbe ni ubinafsi uliozalisha uzezeta na utaahira uliokaa kwenye ubongo wa kichwa cha muhusika. 
PONGEZI:
Ndugu raia wa Tanzania  mliofikwa na  tume  ya kuratibu maoni ya katiba mpya, awali ya  yote  mnasitahili pongezi sana  kwa hekima  zenu, busara zenu na umakini wenu mliouonyesha  kwa  raia wenzenu na serikali  iliyoko mabadalakani  na  vyama vya siasa  vikubwa na vidogo na kwa Taasisi zote  za dini na za mashirika  ya  watu  binafsi na ya uma hekosana.  
Ndugu raia  bara na visiwani  mapendekezo yenu  ya serikali tatu  ni sahihi kabisa  hayana kosa  hata chembe  kwani  mlikuwa  waangalifu kwa maoni yenu  hamkupenda  kuibua  mgogoro kwa sehemu ya pili ya Muungano Zanzibar, hamkuwaambia  wafumue  katiba yao  ndio muunde  katiba  mpya ya muungano wa nchi hizi mbili, kwani raia wa Zanzibar tayari wako na katiba yao na serikali yao,  je  hii ya pili  inayoitwa Tanzania kiti chake ni kipi? 


Je mbona haujakamilika mguu wake wapili umeandikwa mmoja  tu Zanzibar nani kikwazo cha mguu wa pili uitwao Tanganyika ili kukamilisha  kuundwa Tanzania yenye nchi mbili Zanzibar na Tanganyika. CCM na serikali yake  msiwe  kikwazo cha upatikanaji katiba ya muungano wa nchi mbili Zanzibar na Tanganyika  huku mkijisifu kuwa serikali mbili ndio halali kwa 
muungano, raia waliona usahihi ni  serikali  tatu upungufu wa hapo ni halamu ndio maana miaka yote manung’uniko hayakukoma  serikali ya CCM acheni  ukilitimba wa mazoea  kwa kisingizio cha kuwaenzi waasisi wa  Muungano muamini maoni ya raia  ya kuuboresha muungano acheni visa na mikasa ya kupinga raismu ya  raia wa Tanzania waliyopewa fulsa ya kuandika katiba mpya  ya Muungano wanchi mbili Zanzibar na Tanganyika na ujumlisho wake Tanzania. Raia wa Tanzania walitekeleza  jukumu  walilopewa  la kutunga katiba mpya, kazi ya  bunge maalumu la katiba  ni kuhariri katiba ya raia wa Watanzania ichapwe sio wao kugombana, kama rasimu ya katiba inakasoro irejeshwe kwa raia watasahihisha wenyewe. Kwa maantiki hiyo basi bunge limewakosea raia watoa maada na dhambi kubwa ni wabunge wa chama cha CCM kujitenga na wenzao wakijiita  kundi la wabunge  wengi  bila kukumbuka baadae watakuwa  wachache  au hata mmoja  kukosekana  kwenye  bunge kwa  hiyo huu ni ubaguzi usiokubalika na ubaguzi huu utaigalimu CCM yenyewe kwa kuwa raia ni waelewa  wa kinachoendelezwa wataihukumu kwa  ubaguzi wake kwani imekuwa ndio kikwazo cha katiba mpya  wataichukulia hatua za kiraia CCM kujitokeza waziwazi kuwa pingamizi la upatikanaji wa katiba mpya iliyoandaliwa na raia wa muungano.   
Kwani raia  waliyotoa maoni na mapendekezo hawakutaja vyama? Someni rasimu zote mbili  muone kama kuna jina la chama  hata kimoja  katika rasmu ya kwanza na hata ya pili  au muulizeni Mzee Warioba  Mwenyekiti  wa Tume  iliyoratibu maoni  ya raia. 
Sasa hawa wanaotaja chama CCM kwenye kikao cha kujadili vipengere vya katiba mpya  wanasukumwa na nini? Bila shaka ni hotuba ya  ufunguzi wa kikao cha bunge  la  katiba aliyoitoa  mheshimiwa sana Raisi wetu Jakaya Mrisho Kikwete bila kukumbuka kama vyama  vilivyopo  vinaweza kufa, lakini katiba ikawa ya kudumu. Kwenye  ufunguzi wa kikao  raisi alitaja chama cha mapinduzi CCM anachokiongoza  kwamba  kipewe katiba ya serikali  mbili  hapo ndipo chimbuko la Tafarani  iliyovuruga kikao, kosa linalowagalimu wanazuoni  Mashehe, Maasikofu, Wachungaji, Madokta na Maprofesa kwenye kikao, akili imewaruka  wanatukanana  kama wanafunzi wa chekechea, afadhari wanafunzi hao wa chekekea wana Mwalimu wao anayewalekebisha.

Hawa wabunge wa CCM hawakumbuki hata maoni ya raia  ambayo  ni maelekezo sahihi ya kuandika  katiba  mpya  amaaa kweli  ukubwa sio  akili au maarifa  kama ingekuwa ndivyo Tembo asingekunya  njiani, watu wasomi wakubwa wakiwemo wanazuoni wameshindwa kuzingatia maoni ya raia ambayo ndiyo dira sahihi ya  kupatikana katiba bora  yenye vigezo  kamili  vya  muungano wa Tanganyika na Zanzibar  ili  kupata Tanzania?. 
Sasa hizi siasa za chama zinaingizwaje katika  kikao cha majadiliano  ya  uundwaji wa  katiba  mpya?  kama si Uhaini wa makusudi zidi ya maamuzi sahihi ya raia, nini  hicho  kinachofanyika kwenye  kikao cha bunge la katiba mpya. Inamaana hata kikao  kijacho cha bunge la Bajeti  si bajeti ya Taifa na raia wake au  itakuwa  bajeti ya  chama?. Ndugu 
wabunge kumbuka agenda zilizowapeleka Dodoma ni uundwaji wa katiba mpya ya muunguno  na siyo ya  chama, kwani kila chama kilichopo kina katiba yake. Waandamizi wa Chama wakitaka kubadili  katiba ya  chama husika, hawapingwi. Lakini hii ya Muundo wa Muungano sharti yafuatwe maoni ya raia kama yalivyopangwa katika rasimu ya katiba mpya. Tunamheshimu sana mzee Warioba aliyeongoza  timu ya kuratibu maoni ya raia Bara na Visiwani, ila  kosa lake ni kutangulia  kusoma agenda  kabla ya  ufunguzi wa kikao. Kosa la pili Mheshimiwa Raisi alipo fungua kikao alibadilisha agenda za  maoni ya raia  na  kuweka agenda ya chama chake anachokiongoza akielekeza kipewe katiba ya serikali mbili na si vinginevyo.   
Hoja ya katiba mpya ya muungano walipelekewa raia wa nchi mbili hawakupelekewa CCM ndio watoe maoni ya mapendekezo ya katiba mpya waliopelekewa ni raia, kwa hekima na burasa walitimiza maamuzi waliyo takiwa na tume ya mheshimiwa  mzee Walioba, sasa hawa wanaotengua maamuzi halari ya raia je  wanauelewa wa Muungano kuliko raia wanaoshinda nao, kulala nao na kuamka nao? Je wanahekima zaida ya raia, je wanabusara kuliko raia, je wanauelewa muungano huu faida yake, mapungufu yake na hasara zake kuliko raia wanaoishi nao Muungano uraiani? Ndipo  wawapuuze raia mapendekezo yao yaliyoandikwa katika rasimu ya katiba mpya? je wanavigezo gani? wanavyovitumia kupindua maamuzi halali ya raia waliyo yapendekeza  bila kuhusisha vyama, je hawa wanaoitwa waheshimiwa  bila wao kuheshimu maamuzi halali ya raia  kwani mijadala yao ni ya kutafuta masilahi ya chama  CCM hawana haja na kujishughurisha na masilahi ya Kitaifa na haki za raia. Huu ni udhandiki na ubinafsi wa waandamizi wa CCM hata wanachama wao wanaoandamana mitaani niwanafiki kwani wakati tume ikizunguka uraiani kutafuta  maoni  uraiani walikuwa ikulu? Kwani huko ndiko Tume ya Mheshimiwa raisi iliyoongozwa na mpendwa Josephu Sinde Walioba haikuingia, sasa hawa wanaojitokeza vijijini , vitongoji  na mitaa kufanya maandamano ya kuunga mkuno wa hoja ya CCM ya serikali mbili walikuwa  wapi? Wakati tume ikitafuta maoni na mapendekezo kwa raia yaliyoandikwa na tume  katika rasimu ya katiba  mpya, hawa wanao andamana ni wanafiki kama si mamuluki  chini ya chama CCM ni watu gani hawa wasiopenda haki  sawa na waandamizi wa CCM wanaowapokea kwenye maandamano hayo  yakupinga vipengele vya katiba  halali ya muundo wa muungano  wa serikali tatu, ndugu raia  wapenda haki na demokrasia ya kweli  kwa tabia hizi za kupinga uamuzi wa raia  hapo ndipo  unapopatikana  ushindi wa kishindo katika chaguzi za mitaa, vitongoji , vijiji , kata , majimbo na Taifa uraisi. Tukio linaloleta serikali 


bandia  yenye  uongozi  feki  usiojali haki za raia na vipaumbele vyake  na kikwazo ni chama cha mapinduzi CCM.   
MAONI:
Hapa ndipo kizungumkuti raisi kukataa uratibu wa tume aliyoiteua mwenyewe.
Ndugu wabunge  tunaomba  mkumbuke  kilichowapeleka  bungeni si mambo ya chama wala matakwa ya raisi kwani alipeleka furusa kwa raia  wenzenu wamesema  kauli yao iheshimiwe tupate katiba bora siyo katiba feki ya kuleta  maafa kwa raia na vizazi vyao.

[bookmark: _GoBack]Kuhusu sehemu ya wajumbe wa bunge la Katiba walioondoka wakaacha vikao wako sahihi kabisa kwani wahenga walisema usiecheka nae usikate nyama nae. Kwani anaweza akaacha kukata nyama kwa chuki zake akakata mkono wako, na sababu ya kukata mkono ilikuwa inatafutwa kwa makusudi na wabunge wa CCM, raia ni mashahidi waliwaona na wakawasikia, sasa basi ili kurudi kwenye vikao wabunge walioondoka isifanyike mashinikizo tu uwepo upatanishi maalum utoke kwenye taasisi za dini Masheikhe, Maaskofu na Wachungaji na watetezi wa haki za kiraia wasimamie kikao cha maridhiano nje ya kikao cha Katiba, ili kuweka kinga ya shari isitokee tena ya wabunge kutukanana katika majadiliano ya rasimu ya raia kuhusu muundo wa Muungano wa Serikali tatu Zanzibar, Tanganyika hadi Tanzania.  Kabla  ya maridhiano bunge la Katiba lisitishwe vikao vyake visiendelee kwani kuendelea na vikao vya katiba mpya bila ya maridhiano ni kufanya jambo baya lisiloweza kuleta jambo jema kamwe kwa raia na taifa. Watanzania atutaki tena kuishi tena na katiba ya kifalme inayosimamia jeshi kuua raia wanaodai haki kwani wabunge wa CCM peke yao hawawezi kuwatungi raia katiba inayofaa kwa kuwa wao wenyewe hawafai, wabunge wa CCM si tu kwamba hawafai kwa ubinafsi wao peke yao bali hakifai chama cha mapinduzi CCM kilichoshindwa kusimami maadili ya viongozi na wabunge wake wanaosimama katika chama na kutukanana bila kuchukuliwa hatua na CCM na Serikali yake inawalinda wabunge wa CCM wanadiriki hata kuwaita wapinzani watoto wa shetani, CCM inawasikia haiwakemei wakati wao ndio watumishi wa shetani kwa matendo na kauli zao. 

Hekima, busara na uadilifu wa wabunge wa CCM wamewekeza kwenye matusi akili na visomo vyao wamevibinafsisha kwenye ukereketwa wa chama kinachowasimamia watukane, cha kusikitisha kwenye kikao cha bunge la katiba humo wamo viongozi wa taasisi za dini Masheikhe, Maaskofu na wachungaji wanawasikia lakini hawawakemei wanaotenda dhambi ya kutukanana kwenye kikao wamekuwa washiriki wa matusi kwa njia moja ama nyengine kisa posho ya laki tatu kwa siku ndio maana hawataki kuondoka kwenye kikao kama wenzao huo nao ni muongozo wa tamaa inayosababisha wenye imani kupotoshwa na fedha ya mpito inawaweka kwenye vikao haramu vinavyobarikiwa na shetani, halafu humo tutegemee kuletewa katiba njema? Haitatokea humo bali kwa baadae itakuwa majanga, kwa hiyo vikao hivyo havina maana kuendelezwa kabla ya wajumbe wote kuridhiana wakarudi kwenye kikao wakiwa na akili mpya ya kujadiliana kwa masikilizano na kuheshimiana.  

Waraka huu umeandaliwa na  mwakilishi wa sauti ya  umma na  mfuatiliaji  wa matendo ya watawala. 

